Komisijos reglamentas (EEB) Nr. 1323/86
1986 m. gegužės 5 d.
iš dalies keičiantis Reglamentą (EEB) Nr. 1351/72 dėl apynių augintojų grupių pripažinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais 1985 m. gruodžio 31 d. Tarybos reglamentu (EEB) Nr. 3800/85 [2], ir ypač į jo 7 straipsnio 5 dalį,
kadangi 1985 m. lapkričio 26 d. Tarybos reglamentas (EEB) Nr. 3332/85, iš dalies keičiantis Reglamentą (EEB) Nr. 1696/71 dėl bendro apynių rinkos organizavimo [3], pakeitė pastarojo 7 straipsnį taip, kad augintojų grupėms būtų leidžiama naudoti pagalbą tam, kad būtų galima imtis ne tik priemonių, padedančių didinti tiekimo koncentravimą ir rinkos stabilumą parduodant visą savo narių produkciją, bet ir priemonių, kuriomis produkcija gali būti gerinama ir pritaikoma prie rinkos reikalavimų; kadangi Komisijos reglamentas (EEB) Nr. 1351/72 [4], kuriame yra numatytos 7 straipsnio taikymo taisykles, turėtų būti atitinkamai pritaikytas;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1 straipsnio 1 dalies b punkto cc papunktis po žodžių "rinkos stabilizavimo priemonė" papildomas šiais žodžiais:
"taip pat priemonėms produkcijai gerinti bei jai pritaikyti prie rinkos reikalavimų."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. gegužės 5 d.